Toukokuun taika

Toukokuun taika on Ville Salmisen ohjaama suomalainen elokuva vuodelta 1948. Elokuva on hänen viides ohjauksensa.

Elokuva kuvattiin vuoden 1948 touko–kesäkuussa. Tarina rakentuu ajalleen tyypillisesti väärinkäsityksille ja luokkaeroille. Elokuvan pääpari kohtaa toisensa auto-onnettomuudessa: Mannekiini Tuija Suvi (Eeva-Kaarina Volanen) on matkalla viemään pukua kauppaneuvoksettaren tyttärelle, mutta joutuu kolariin ja sen myötä muusikko Asko Karin (Ekke Hämäläinen) kelkkaan. Asko luulee Tuijaa kauppaneuvoksettaren tyttäreksi ja kutsuu hänet ravintolaan, kumpikin pyrkii esiintymään vauraampana kuin onkaan. Vähitellen lemmen laineet alkavat liplatella Askon ja Tuijan välillä.

Särkän laatima käsikirjoitus perustuu ulkomaiseen aiheeseen.Päivän elokuvia. Tv-maailma 22/2011, s. 13. Elokuvan sivuosissa näyttelevät muun muassa Ossi Elstelä, Kaarlo Halttunen ja Matti Oravisto. Kuvaussihteeri Aira Samulin vilahtaa elokuvassa Volasen sijaisena kohdassa, jossa Tuija ajaa Askon kanssa pölyävällä maantiellä lehmälauman keskellePajukallio, Arto: Elokuvat. Helsingin Sanomat 6.6.2011, s. D 7.. Elokuva esitettiin televisiossa ensi kerran 23. toukokuuta 1964. Se on julkaistu DVD:nä. 

 Näyttelijät 

 Arvostelut 

Aikalaisarvioissa Uuden Suomen kriitikko kirjoitti elokuvasta: ”Toukokuun taika ei pyydä olla muuta kuin puolentoista tunnin hupia ja rattoa. – – Koko juttu on vallan naiivi ja viaton, eikä suinkaan vaadi katsojaltaan mitään älyllisiä voimainponnistuksia. Siinä on koko ajan jotain reipasta ja sympaattista, mikä varmaankin on suurelta osaltaan Ville Salmisen kiinnostuneen ohjauksen ansiota.” Helsingin Sanomien kriitikon mielestä elokuvasta puuttui keveys ja sen tahti oli liian hidas.Arvioita. Elonet.fi.

Myöhemmän televisioesityksen yhteydessä elokuvan käsikirjoitusta on pidetty valjuna ja itse elokuvan peruskosketusta naiivina ja sievistelevänä.AL: Toukokuun taika. Päivän elokuvia, Tv-maailma 10/2013, s. 21.

 Lähteet 
 Suomen kansallisfilmografia 4, 

 Viitteet 

Luokka:Suomalaiset komediaelokuvat
Luokka:Vuoden 1948 suomalaiset elokuvat
Luokka:Ville Salmisen ohjaamat elokuvat
Luokka:Suomalaiset mustavalkoelokuvat